**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**proiect 11.03.2024**

Ca urmare a solicitării de emitere a acordului de mediu adresată de **ADMINISTRAȚIA BAZINALĂ DE APĂ MUREȘ pentru ADMINISTRAȚIA NAȚIONALĂ APELE ROMÂNE,** cu sediul în municipiul Târgu-Mureș, str. Koteles Samuel, nr. 33, județul Mureș, înregistrată la Agenţia pentru Protecţia Mediului Bistriţa-Năsăud cu nr. 8135/23.06.2023, *ultima completare la nr. 3214/11.03.2024*, în baza Legii nr. 292/2018 privind evaluarea impactului anumitor proiecte publice și private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011, cu modificările și completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 06.03.2024, **că proiectul: ”*Polder Comlod, județul Bistrița-Năsăud*”,** propus a fi amplasat în extravilanul comunelor Milaș și Urmeniș, județul Bistriţa-Năsăud, **nu se supune evaluării impactului asupra mediului.**

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

*Proiectul propus propus* ***intră*** *sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în Anexa 2 la punctul 10, lit. f): "construcția căilor navigabile interioare, altele decât cele prevăzute în anexa 1, lucrări de canalizare și lucrări împotriva inundațiilor";*

*Proiectul propus* ***intră*** *sub incidența art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare – proiectul propus este amplasat în vecinătatea sitului Natura 2000 ROSCI0333 Pajiștile Sărmășel – Milaș - Urmeniș;*

*Proiectul propus* ***intră*** *sub incidența prevederilor*[*art. 48*](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-08#p-10135143)*și*[*54*](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-08#p-10135178)*din Legea apelor nr. 107/1996, cu modificările și completările ulterioare.*

*Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018,* ***nu rezultă un impact semnificativ asupra mediului al proiectului propus.***

*Pe parcursul derulării procedurii de mediu, anunţurile publice au fost mediatizate prin: afişare la sediul Primăriei comunei Urmeniș și la sediul comunei Milaș, publicare în presa locală, la sediul și pe site-ul titularului, afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.*

***1. Caracteristicile proiectului****:*

***a)******dimensiunea și concepția întregului proiect:***

*În perioada 2005-2020 au fost înregistrate inundații mari în localitățile Crăiești, Râciu, Șincai și Band, județul Mureș. Conform rapoartelor de sinteză au fost semnalate pagube semnificative care au afectat peste 60 km ai infrastructurii drumurilor județene și naționale, peste 50 de poduri și podețe, au fost distruse 11 case și 110 locuințe. Au fost înregistrate și pagube zootehnice și agricole.*

*Implementarea acestui proiect are ca scop asigurarea sustenabilă a apei pentru un viitor sigur al populației, mediului și economiei cât si de apărare împotriva inundațiilor prin atenuarea undei de viitură pe pârâul Comlod. Se preconizează diminuarea rezonabilă a impactului viiturilor asupra zonelor riverane albiei pârâului Comlod prin creșterea gradului de siguranță în dreptul secțiunilor.*

*Lucrările hidrotehnice sunt amplasate în bazinul hidrografic Mureș, pe teritoriul Unităților Administrativ Teritoriale Urmeniș și Milaș, județul Bistrița-Năsăud, în albia minoră a pârâului Valea Mare (IV-1.1.74.2) și Comlod (IV-1.1.74), dig Comlod existent și terenuri ce aparțin unor persoane fizice din zona inundabilă a pârâului Comlod.*

*Caracteristici tehnice și parametrii specifici:*

*- Afluenți în polder: Valea Mare și Comlod*

*- Suprafață Polder: 43,04 ha, din care:*

* Compartiment 1: 17,93 ha;*

* Compartiment 2: 25,11 ha;*

*- Volum polder: 1.75 mil.m³, din care:*

* Compartiment 1: 0,62 mil.m³*

* Compartiment 2: 1,13 mil.m³*

*Volumul total de 158145 m³material local - pământ va putea fi pus la dispoziție de Primăria Crăiești, prin adresa nr. 170/18.01.2024, în urma investigațiilor geotehnice privind natura și calitatea acestuia.*

*- Diguri proiectate: L=5715 m, din care:*

* Diguri de contur polder: L= 4000 m*

* Diguri dirijare: L=1715 m*

*- Consolidare de mal:*

* Saltea antierozională: L=2615 m*

*- Cota prag de acces 341,70 mdMN;*

*- Lungime prag de acces L=24 m;*

*- Coeficient de atenuare α=0,59;*

*- Caracteristici tehnice sistem fotovoltaic*

*Energia electrică va fi produsă din surse regenerabile, printr-un sistem fotovoltaic de 5 kW trifazat și 10 kW stocare în baterii, amplasate pe sisteme fixe/rigide pe digul polderului. Energia este folosită pentru autoconsum. Sistemul conține 10 bucăți panouri fotovoltaice de câte 505Wp și accesoriile necesare montării sistemului.*

*Polderul se amenajează cu un singur prag de acces al apei, pentru Valea Mare și Comlod în zona amonte. Valea Fânațe, afluent de dreapta se casetează și funcționează ca un prag deversor în interiorul polderului, delimitând cele 2 compartimente ale polderului.*

*Zona de admisie*

*Aceasta este compusă dintr-un prag pentru devierea apei și pragul deversor al apei în polder.*

*Pragul de deviere al apei este amplasat aval de pragul deversor și are lungimea de 7,50 m și înălțimea de la nivelul radierului de 1 m. În centrul pragului s-a prevăzut o fanta pentru ape mici care asigură conectivitatea longitudinală a cursului de apă, fanta are dimensiunile de 1,0 m x 0,50 m.*

*Amonte și aval de pragul deversor s-a prevăzut consolidarea albiei minore cu pereu din beton pe lungimea de 44,95 m în amonte și 20 m aval. Pentru a asigura disiparea energiei pe zona de aval s-a prevăzut disipator de energie cu dinți reebok și rizberma mobilă cu lungimea de 12 m.*

*Pragul de admisie al apei are lungimea de 24 m și este situat amonte de pragul de deviere. Acesta este de tipul prag lat și are cota coronamentului 341,70 mdMN. Panta celor doi paramenți este de 1:2. Acesta este constituit din pereu din beton cu grosimea de 30 cm, amplasat pe un strat de pietriș de 20 cm și geotextil.*

*Digurile*

*Digurile propuse au cota coronamentului 344,00 mdMN și panta taluzelor interior și exterior 1:2. Pe coronament s-a prevăzut așternerea unui strat de piatră spartă de 20 cm, pentru a asigura circulația utilajelor de intervenție pentru întreținere.*

*Taluzul interior și cel exterior s-au prevăzut a fi înierbate, iar local în zona de admisie a apei s-a prevăzut protecția cu pereu din beton.*

*Digul este prevăzut a se executa din material omogen, așezat în straturi compactate, iar în zona digurilor existente s-a prevăzut supraînălțarea acestora, prin realizarea treptelor de înfrățire.*

*Digurile de dirijare propuse vor avea panta taluzelor 1:2 și cota coronamentului variabilă astfel încât să asigure nivelul apei în zona de admisie.*

*Casetare Valea Fânațe*

*Casetele cu lungime totală de 370 m sunt prevăzute a se executa din beton monolit și sunt compuse din: radier din beton armat, pereți din beton armat și planșeu din beton armat. Pentru a asigura racordarea cu terenul natural s-a prevăzut amonte și aval pereu din beton, amplasat la panta 1:1,5. Casetarea este prevăzută a se executa pe tronsoane de 5-6 m lungime, cu rost total etanșat cu bandă de etanșare înglobată în beton.*

*Radierul de beton are grosimea de 60 cm și este așezat pe un beton de egalizare de 10 cm. Pereții exteriori au grosimea de 30 cm, iar la contactul acestora cu radierul s-a prevăzut cordon expandabil de etanșare. Casetarea este dimensionată pentru a tranzita debitul cu asigurarea de 1% de pe Valea Fânațe.*

*Cota radierului este de 336.58 mdMN, iar cota coronamentului este 340.48 mdMN.*

*Descărcătorul de ape mari și golirea de fund sunt amplasate în zona aval a polderului.*

*Descărcătorul de ape mari are lungimea de 24 m și este prevăzut a funcționa la debite mai mari de Q1%. Golirea de fund este alcătuită din două orificii cu dimensiunile 1,1x1,5 m, echipate cu stavile care asigură funcționarea acesteia și golirea polderului. Debitul maxim evacuat pe golirea de fund este de 24,6 m3/s.*

*Consolidare de mal cu saltea antierozională*

*Salteaua antierozională are lungimea de 2615 m. Fundația saltelei antierozionale va fi realizată dintr-un prism din piatră brută cu greutatea cuprinsă între 500 kg/buc până la 1000 kg/buc, așezată sub nivelul talvegului proiectat pe adâncimea de 1 m.*

*Salteaua va fi încastrată la partea superioară a taluzului și este realizată dintr-un strat de plasă de oțel dublu răsucită, un strat de filamente din material sintetic, tridimensionale și un strat de geotextil.*

*Organizarea de șantier*

*Proiectul prevede realizarea unei organizări de șantier, cu suprafața de 7600 m2, pe amplasamentul proiectului propus și este compusă din:*

*1. Panou de identificare investiție*

*2. Cabină portar/paza*

*3. Container birou*

*4. Container vestiar*

*5. Parcare autoturisme*

*6. Parcare utilaje*

*7. P.S.I.*

*8. Platforma depozitare anrocamente*

*9. Platforma depozitare armatură și cofraje*

*10. Container deșeuri menajere*

*11. Container colectare uleiuri*

*12. Toaletă ecologică*

*13. Platformă depozitare saltea antierozională*

*14. Platformă depozitare piatră spartă.*

***b) cumularea cu alte proiecte existente și/sau aprobate:*** *în zonă nu există proiecte de același tip, nu are efect cumulativ;*

***c) utilizarea resurselor naturale, în special a solului, a terenurilor, a apei și a biodiversității****: dintre resursele naturale se utilizează piatră spartă, nisip, pietriș;*

***Utilități:***

*1. Alimentare cu apă: apa potabilă și pentru nevoile de igienă va fi asigurată cu sticle PET;*

*2. Evacuarea apelor uzate: nu este cazul;*

*3. Energie electrică: de la rețeaua electrică existentă în zonă;*

*4. Încălzirea și prepararea apei calde menajere: nu va fi asigurată;*

***d) cantitatea și tipurile de deșeuri generate/gestionate:***

*- în perioada de implementare a proiectului va rezulta materialul steril – sol, ce va fi utilizat la refacerea mediului;*

*- deșeurile de tip menajer rezultate de la personalul angajat se vor colecta selectiv şi se vor gestiona conform prevederilor legale în vigoare. Deşeurile menajere vor fi gestionate prin relaţie contractuală cu operatorul de salubritate.*

***e) emisiile poluante, inclusiv zgomotul şi alte surse de disconfort:*** *rezultă numai la faza de execuție a proiectului și se datorează executării săpăturilor cu ajutorul utilajelor. Este posibilă dispersia particulelor sub formă de praf și producerea de zgomot.*

***f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:*** *la implementarea proiectului nu se utilizează substanţe periculoase și tehnologii care pot să inducă risc de accidente.*

***g)******riscurile pentru sănătatea umană (de ex., din cauza contaminării apei sau a poluării atmosferice):*** *proiectul se implementează în extravilanul comunelor Milaș și Urmeniș, nu prezintă risc pentru sănătatea umană.*

***2. Amplasarea proiectelor:***

***2.1******utilizarea actuală şi aprobată a terenurilor:*** *conform Certificatului de Urbanism nr. 1/19.06.2023, cu valabilitate 24 luni, eliberat de către Consiliul Județean Bistrița-Năsăud, categoria de folosință este de: ape curgătoare, arabil, fânațe, curți construcții, construcții industriale și edilitare, suprafața fiind de 52000 mp, situate în extravilanul comunelor Milaș și Urmeniș;*

***2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: -*** *resursele naturale utilizate pentru realizarea proiectului sunt disponibile în zonă;*

*- nu vor fi folosite resurse naturale de pe raza ariei naturale protejate de interes comunitar aflată în vecinătatea proiectului;*

***2.3******capacitatea de absorbţie a mediului natural, acordându-se o atenţie specială următoarelor zone:***

*a) zone umede, zone riverane, guri ale râurilor – proiectul propune lucrări în albia minoră a pârăului Valea Mare și Comlod;*

*b) zone costiere şi mediul marin – proiectul nu este amplasat în zonă costieră sau mediu marin;*

*c) zonele montane şi forestiere – proiectul este amplasat în extravilanul comunelor Milaș și Urmeniș;*

*d) arii naturale protejate de interes naţional, comunitar,* internaţional – proiectul nu este amplasat în arie naturală protejată de interes național, comunitar, internațional, dar este amplasat la o distanță de aproximativ 200 m față de aria naturală de interes comunitar ROSCI0333 Pajiștile – Sărmășel - Milaș Urmeniș;

*e) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate,conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică – proiectul nu este amplasat în niciuna din zonele de mai sus, dar este amplasat la o distanță de aproximativ 200 m față de aria naturală de interes comunitar ROSCI0333 Pajiștile – Sărmășel - Milaș Urmeniș;*

*f) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – proiectul nu este amplasat într-o astfel de zonă;*

*g) zonele cu o densitate mare a populației – proiectul este amplasat în extravilanul comunelor Milaș și Urmeniș, dar densitatea populației nu este mare;*

*h) peisaje şi situri importante din punct de vedere istoric, cultural sau arheologic – proiectul nu este amplasat în peisaje și situri importante din punct de vedere istoric, cultural și arheologic.*

***3. Tipurile și caracteristicile impactului potenţial:***

***a)******Importanța și extinderea spațială a impactului*** *– lucrările ce urmează a fi executate pentru realizarea proiectului precum și activitatea desfășurată în cadrul acestuia la funcționare, nu vor avea un impact negativ semnificativ asupra factorilor de mediu şi nu vor crea un disconfort pentru populaţie. Impactul se manifestă numai în zona în care se realizează proiectul și numai în faza de realizare a acestuia;*

***b)******Natura impactului*** *- impact relativ redus, nesemnificativ și local, doar pe perioada execuției lucrării;*

***c)******Natura transfrontieră a impactului*** *– lucrările propuse nu au efect transfrontieră;*

***d)******Intensitatea şi complexitatea impactului*** *- impactul este redus și se manifestă doar asupra factorului de mediu aer și sol și doar pe perioada execuției lucrării;*

***e)******Probabilitatea impactului*** *– impact cu probabilitate redusă manifestat numai pe parcursul realizării investiției;*

***f)******Debutul, durata, frecvenţa şi reversibilitatea impactului*** *– impactul se va manifesta pe perioada de execuţie fiind reversibil odată cu lucrările de refacere a amplasamentului la încetarea activităţii;*

***g) Cumularea impactului cu impactul altor proiecte existente și/sau aprobate*** *- în zonă nu există proiecte de același tip, nu are efect cumulativ;*

***h) Posibilitatea de reducere efectivă a impactului -*** *prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă (prin utilizarea mașinilor și utilajelor silențioase și verificate tehnic).*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**−***proiectul propus* ***intră*** *sub incidența*[*art. 28*](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121)*din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare – proiectul propus este amplasat în vecinătatea sitului Natura 2000 ROSCI0333 Pajiștile Sărmășel – Milaș – Urmeniș,* *situl găsindu-se în zona de influență directă a proiectului fiind situat la o distanță de aproximativ 200 m;*

*- situl Natura 2000 ROSCI0333 Pajiștile Sărmășel – Milaș – Urmeniș a fost declarat pentru protejarea habitatelor 40A0\* - Tufărișuri subcontinentale peripanonice și 6240\* - Pajiști stepice subpanonice, a trei specii de amfibieni și reptile – Bombina bombina, Bombina variegata și Triturus cristatus și a două specii de plante – Crambe tataria și Echium rusicum.*

 Pentru proiectul propus Agenția Națională pentru Arii Naturale Protejate a emis punctul de vedere nr. 665/17.11.2023, conform căruia proiectul nu este susceptibil de a avea un impact negativ asupra speciilor şi habitatelor protejate de interes comunitar, pentru conservarea cărora a fost desemnată aria naturală protejată.

Lucrările se execută la cca. 200 m distanță de situl de importanță comunitară ROSCI0333 - Pajiștile Sărmășel – Milaș - Urmeniș.

În urma analizării memoriului de prezentare, în baza listei de control pentru etapa de încadrare privind evaluarea adecvată, și din analiza impactului în raport cu obiectivele specifice de conservare ale sitului, nu rezultă un impact negativ semnificativ al proiectului asupra sitului Natura 2000 ROSCI0333 - Pajiștile Sărmășel – Milaș - Urmeniș, deoarece:

- Prin implementarea acestuia nu există pierdere directă prin reducerea suprafeței acoperite de habitate ca urmare a distrugerii sale fizice, pentru că proiectul nu se suprapune cu arealul sitului sau cu limitele acestuia, acesta fiind situat la o distanță minima de 200 m de limita sitului. De asemenea nu se vor folosi căi de acces care să traverseze aria protejată atât în perioada de realizare cât și în cea de funcționare;

- Prin implementarea proiectului nu există situații de pierderea a habitatului de reproducere, hrănire, odihnă ale speciilor, atâta vreme cât proiectul nu se suprapune peste habitate de reproducere, hrănire, odihnă ale speciilor de interes comunitar, iar situl se află la distanță mare față de amplasament. Având în vedere caracteristicile proiectului propus se poate prognoza că în perioada de funcționare se pot crea noi habitate pentru speciile de amfibieni și reptile în apropierea sitului.

- Prin implementarea proiectului nu există posibilități de alterare/degradare prin deteriorarea calității habitatului, care conduce la o abundență redusă a speciilor caracteristice sau la modificarea structurii biocenozei (componența speciilor), astfel implementarea PP nu va conduce la reducere a abundenței speciilor caracteristice sau la modificarea structurii biocenozei (componența speciilor). Cea mai mare parte din amplasament este ocupat de un teren agricol, pe care nu sunt îndeplinite condițiile ecologice de instalare a speciilor protejate. Emisiile de poluanți în aer sunt reduse și nu pot afecta vegetația din sit, care este amplasat la distanță mare de amplasament.

- Prin implementarea proiectului nu există posibilitatea de alterare/degradare prin deteriorarea habitatelor de reproducere, hrănire, odihnă a speciilor, proiectul fiind situat la o distanță de habitatele de reproducere, hrănire, odihnă ale speciilor de interes comunitar. Pe amplasament nu au fost identificate habitate potențiale ale speciilor de interes comunitar. După realizarea proiectului se vor crea zone umede favorabile speciei care pot îmbunătăți starea de conservare a speciilor de interes comunitar în cazul apariției acestora pe amplasament.

- Cea mai mare parte din amplasamentul proiectului este ocupat de un teren agricol pe care nu sunt îndeplinite condițiile ecologice de instalare a speciilor protejate, iar în zonă nu au fost identificate specii de interes comunitar, astfel că implementarea proiectului nu va necesita strămutări ale exemplarelor speciilor de interes comunitar sau modificări comportamentale ale acestora.

- Amplasamentul nu se suprapune peste sit și nici peste habitate de interes comunitar sau habitate conectate, astfel că acesta nu va constitui o barieră fizică sau comportamentală în habitatele conectate din punct de vedere fizic sau funcțional și nu va putea duce la împărțirea habitatelor în fragmente mai mici și mai izolate.

- Având în vedere că amplasamentul proiectului este situat la distanță față de sit, într-o zonă în care nu au fost identificate specii de interes conservativ, și nu se vor folosi căi de acces care să traverseze aria naturală protejată, proiectul nu va contribui în niciun fel la reducerea efectivelor populaţionale ca urmare a mortalităţii directe generată de acesta sau ca urmare a celorlalte forme de impact.

- Ținând cont de caracteristicile proiectului, acesta nu va avea un efect negativ semnificativ asupra mediului, iar implementarea lui nu va duce la o modificare indirectă a calității mediului în zona ariei naturale protejate.

- Au fost identificate o serie de incertitudini, referitoare la lipsa unor informații despre distribuția speciilor și habitatelor și parametri obiectivelor de conservare din sit, dar chiar dacă se ține cont de principiul precauției acestea nu au fost necesare în procesul de evaluare, deoarece pe amplasament și în imediata vecinătate nu au fost identificate habitate și specii de interes conservativ, iar distanța între intervențiile propuse prin proiect și aria naturală protejată este mai mare de 200 metri, astfel că țintele din parametrii obiectivelor de conservare nu vor fi afectați de lucrările propuse.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

**−***proiectul propus* ***intră*** *sub incidența prevederilor*[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

*Conform Punct de vedere nr.* ***30843/ET/13.12.2023, ANAR*** *decide că pentru proiectul propus* ***nu este necesară elaborarea SEICA****, deoarece proiectul propus implică un efect redus în planul hidromorfologiei cursului de apă și în același timp o reziliență pe termen lung având în vedere reducerea riscului la inundații.*

**Condiţii de realizare a proiectului:**

 ***1.*** *Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

 ***2.*** *Se vor respecta documentația tehnică, normativele și prescripțiile tehnice specifice – date, parametrii – justificare a prezentei decizii.*

 ***3.*** *Nu se ocupă suprafețe suplimentare de teren pe perioada executării lucrărilor, materialele necesare se vor depozita direct în incintă.*

 ***4.*** *Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

 ***5.*** *Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

 ***6.*** *Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

 ***7****. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

 ***8.*** *La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

 ***9.*** *Se interzice accesul de pe amplasament pe drumurile publice cu utilaje şi mijloace de transport necurăţate.*

***10.*** *Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor. Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în incintă.*

*Gestionarea deșeurilor se va face cu respectarea strictă a prevederilor O.U.G. nr. 92/26.08.2021 privind regimul deşeurilor, cu modificările și completările ulterioare.*

***11.*** *Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

***-*** *evitarea scurgerilor accidentale de produse petroliere de la mijloacele de transport utilizate;*

***-*** *evitarea depozitării necontrolate a materialelor folosite şi a deşeurilor rezultate;*

 ***-*** *asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

***12.*** *Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile prevăzute în documentația care a stat la baza emiterii prezentei decizii.*

***13.*** *Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

***14.*** *În scopul conservării și protejării speciilor de plante și animale sălbatice terestre, acvatice și subterane, prevăzute în anexele nr. 4 A și 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea și/sau distrugerea locurilor de reproducere ori de odihnă;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natură, în oricare dintre stadiile ciclului lor biologic.*

***15.*** *Pentru protecția biodiversității ariei naturale protejată de interes comunitar, a speciilor și habitatelor de interes comunitar, se vor respecta următoarele condiții de execuție a proiectului:*

* *este interzisă depozitarea de materiale și afectarea sub orice formă a vecinătăților amplasamentului și ocuparea de suprafețe suplimentare de teren, lucrările se vor desfășura strict în perimetrul amplasamentului pentru a evita afectarea habitatelor și speciilor de interes comunitar pentru care a fost declarat situl ROSCI0333 Pajiștile Sărmășel – Milaș – Urmeniș;*
* *este interzisă exploatarea oricăror resurse naturale din cadrul ariei naturale protejate de interes comunitar ROSCI0333 Pajiștile Sărmășel – Milaș – Urmeniș;*
* *nu se vor efectua lucrări de desecare/drenare a zonelor umede din vecinătatea amplasamentului, în vederea protejării speciilor de amfibieni, și nu se vor deversa nici un fel de substanțe pe suprafața ariei naturale protejate în vederea protejării speciilor de amfibieni și reptile pentru care a fost declarat situl;*
* *nu se va defrișa/distruge/arde vegetația de pe suprafața și din vecinătatea ariei naturale protejate;*
* *este interzisă realizarea de căi noi de acces precum și circulația și parcarea utilajelor în afara amplasamentelor și a drumurilor de acces, pe suprafața ariei naturale protejate de interes comunitar aflată în vecinătate;*
* *în cazul producerii unei posibile poluări accidentale pe perioada activităţii, se vor întreprinde măsuri imediate de înlăturare a factorilor generatori de poluare şi vor fi anunţate autorităţile responsabile cu protecţia mediului;*

 *Echipele de muncitori care vor efectua lucrările vor fi instruite cu privire la existența sitului Natura 2000 ROSCI0333 Pajiștile Sărmășel – Milaș – Urmeniș în zona de implementare a proiectului și asupra măsurilor și a responsabilităților privind protecția acestuia.*

***16.*** *Se vor respecta toate condițiile și măsurile din Avizul de gospodărire a apelor nr. ..., emis de ANAR București:*

***17.*** *La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

 DIRECTOR EXECUTIV,

 biolog-chimist Sever Ioan ROMAN

 ŞEF SERVICIU ŞEF SERVICIU

 AVIZE, ACORDURI, AUTORIZAŢII, CALITATEA FACTORILOR DE MEDIU

 ing. Marinela Suciu ing. Anca Zaharie

 ÎNTOCMIT, ÎNTOCMIT,

 chim. Rodica Sălăjan biolog Crina Năstase

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |